Efter 20 spillerunder i SAS Ligaen har AaB fire point op til OB's tredjeplads. Med 36 point at spille om efter på søndag mener cheftræner Erik Hamrén dog ikke, at søndagens kamp er udslagsgivende for medaljekampen. - Nej, men det er selvfølgelig logisk, at det for os vil være meget bedre at være et point efter OB end at være syv efter, lyder det fra Cheftræneren Til søndagens dyst må AaB undvære de karantæneramte forsvarsspillere Danny Califf og Allan Olesen. - Umiddelbart er det ikke optimalt at undvære et par så rutinerede spillere, men omvendt så vi jo mod AC Horsens, at vi kunne holde nullet, selvom Danny heller ikke her var med, påpeger Erik Hamrén. Simon Bræmer er eneste mand på skadeslisten, men derudover kommer heller ikke Thomas Augustinussen eller Chrys i aktion i denne weekend. José Mota er ligeledes tvivlsom inden OB-kampen.

Referat:
Et vigtigt opgør mod OB venter AaB i den kommende weekend, hvor klubben kan spille sig tilbage i medaljestriden.